**Atzinums par šķirnes viendabīgumu**

Ziemas kviešu šķirne ‘Kursas’ izveidota Stendes selekcijas stacijā 1940. gadā, ražošanā to ieviesa 1950. gadā. Šķirne izaudzēta, sakrustojot Zviedrijas Svalefas ‘Sol’ (Saules) kviešus ar vietējiem Kurzemes kviešiem. Šķirnes autori bija agronomi Emīls Bērziņš un Jurijs Garbars. Šķirnei bija raksturīgi, vidēji gari līdz gari, pret veldrēšanos izturīgi stiebri, garas un diezgan skrajas vārpas, bez akotiem, gaiši brūnas. Šķirne bija vidēji ziemcietīga (Holms I. (1992). Laukaugu selekcija Latvijā. Rīga ‘Avots’, 33.lpp.)

Ziemas kviešu šķirne Kursa’ Latvijas gēnu bankā tika ievietota 1999. gadā, saņemot paraugu no Stendes selekcijas stacijas. Stendē 2007. gadā tika noteikti šķirnei raksturīgākie deskriptori.

Ziemas kviešu šķirnes ‘Kursas’ paraugs (50g sēklu) Stendē tika saņemts 2018. gadā un iesēts, tālākai pavairošanai. Sēkla ievākta un pavairota Stendē 2019., 2020., un 2021. gadā. Katru gadu izmēģinājumos Stendē tika izvērtētas ziemas kviešu šķirnes ‘Kursas’ morfoloģiskās un saimnieciski lietderīgās īpašības. Konstatēts, ka noteiktie deskriptori Stendē, neatšķīrās no iepriekš aprakstītajām morfoloģiskajām un tas apliecina, ka saņemtais paraugs no Latvijas GB bija ziemas kviešu šķirne ‘Kursas’.

***Šķirnes viendabīguma rezultāti.***

Lai noteiktu šķirnes viendabīgumu Stendes PC 2019. gadā analizēja 50 augus, no tiem 43 atzīti par šķirnei raksturīgiem, bet septiņi par netipiskiem un brāķēti; 2020. gadā tika analizēti 88 augi, no tiem 80 atzīti par šķirnei tipiskiem, bet astoņi izbrāķēti; 2021. gadā izvērtēja 100 augus, no kuriem 15 tika izbrāķēti.

Sagatavoja: AREI LSAN pētniece Vija Strazdiņa